Univerzita sv. Cyrila a Metoda v Trnave

Univerzita sv. Cyrila a Metoda v Trnave je verejná vysoká škola univerzitného typu. Bola zriadená zákonom č. 201/1997 Z.z. z 27. júna 1997. Hlavným poslaním univerzity je chrániť a šíriť poznanie a rozvíjať vzdelávanie na základe vedeckých poznatkov a tvorivej vedeckej a umeleckej činnosti, v duchu národných a všeľudských humanistických a demokratických tradícií. Svojou činnosťou prispieva k rozvoju vzdelanosti ako súčasti kultúry celej spoločnosti a súčasne prispieva k zvyšovaniu vedeckej, technickej a hospodárskej úrovne regiónu svojho pôsobenia. V roku 2027 oslavuje univerzita 30. výročie svojho vzniku. Od mája 2026 je rektorkou doc. RNDr. Iveta Dirgová Luptáková, PhD. Fakulty a ostatné súčasti Univerzita sv. Cyrila a Metoda v Trnave má päť fakúlt a jeden inštitút. Filozofická fakulta Fakulta masmediálnej komunikácie Fakulta prírodných vied Fakulta sociálnych vied Fakulta zdravotníckych vied (so sídlom v Piešťanoch), do 31. mája 2020 fungovala ako Inštitút fyzioterapie, balneológie a liečebnej rehabilitácie Inštitút manažmentu Rektori a rektorky 20. mája 2026 vymenoval prezident Peter Pellegrini za rektorku doc. RNDr. Ivetu Dirgovú Luptákovú, PhD. Predošlí rektori univerzity prof. Mgr. Katarína Slobodová Nováková PhD. (13. máj 2022 - 19. máj 2026) prof. Ing. Roman Boča, DrSc. (22. máj 2018 – 21. máj 2022) prof. Ing. Jozef Lehotay, DrSc. - poverený funkciou rektora (6. december 2017 – 21. máj 2018) Dr. h. c. doc. Ing. Jozef Matúš, CSc. (2. júl 2010 – 29. november 2017) prof. RNDr. Eduard Kostolanský, CSc. (2. júl 2002 – 1. júl 2010) prof. PhDr. Ján Podolák, DrSc. (4. február 1999 – 1. júl 1999 poverený funkciou rektora, 2. júl 1999 – 1. júl 2002) doc. RNDr. Želmíra Bezáková, CSc. - poverená funkciou rektorky (1. november 1998 – 3. február 1999) doc. PhDr. Ján Szelepcsényi, CSc. (1. august 1997 – 31. október 1998) O univerzite Univerzita sv. Cyrila a Metoda v Trnave (UCM) je mladá univerzita, a predsa reprezentuje tie najstaršie zvyky a tradície z čias chýrnej Veľkej Moravy. UCM nesie vo svojom názve mená patrónov vzdelania a významných vierozvestcov už viac ako 20 rokov. Vznikla v roku 1997. Bola založená zákonom č. 201/1997 Z. z. dňa 1. augusta 1997 a reflektovala potrebu spoločnosti rozvíjať vysokoškolské vzdelanie v 90. rokoch minulého storočia. Návrh zákona, ktorým bola univerzita zriadená, vychádzal z koncepcie kresťanských tradícií, ktorými bolo mesto Trnava ovplyvnené. Univerzita sa tak postupne formovala v duchu deklarovaných demokratických, kresťanských a národných hodnôt a ideálov, pričom jej absolventi sú predurčení rozvíjať slovenskú vedu, kultúru a vzdelanie v nadväznosti na národné, európske aj svetové dedičstvo.[chýba zdroj] Medzinárodné hodnotenie UCM sa v rebríčku hodnotenia Scimago Institutions Ranking (SIR) za obdobie 2016 – 2020 celkovo umiestnila v celosvetovom meradle na 700. mieste. Polepšila si oproti minulému meraniu, kedy sa nachádzala na 808. mieste. V rámci slovenských univerzít sa umiestnila na 9. mieste. V najlepšom svetle sa univerzita ukázala v oblasti výstupov environmentálnych vied – v rámci Slovenska sa umiestnila na 1. mieste, čo na celosvetovej úrovni postačovalo pre 350. miesto či pre 260. pozíciu v rámci krajín OECD. Vo filozofických a humanitných vedách (celosvetovo na 536. mieste) UCM dosiahla piatu priečku v rámci Slovenska. Podobne na národnej úrovni uspela v oblastiach biochémie, genetiky a molekulárnej biológie. Univerzitný vedecký a kreatívny park Vedecký a kreatívny park UCM v Trnave je zriadený za účelom integrácie vedeckej a kreatívnej infraštruktúry univerzity do väčšieho celku umožňujúceho riešiť aj multiodborové projekty a optimalizovať prevádzku vrátane inovácií a trvalo udržateľného rastu. Liečebné prístroje na Fakulte zdravotníckych vied Laboratórium pozitrónovej emisnej tomografie, PET HD televízne štúdio, FMK-TV Analyticko-diagnostické centrum, ADC Študentské rozhlasové štúdio, rádio Aetter, 107,2 FM Laboratórium geneticky modifikovaných organizmov, GMO Centrum pre bioetiku Tlmočnícke laboratórium Laboratórium geografických informačných systémov, GIS Laboratórium pre výskum ekonómie, marketingu a komunikácie vo verejnej politike a verejnej správe Špecializované pracovisko na testovanie digitálnych hier so zameraním na elektronický šport Fotoateliéry Neurolaboratórium – eye tracker, i-motions softvéry - softvér na sledovanie pohybu očí, softvér na analýzu pohybu tváre, softvér na výskum elektrodermálnej aktivity, okuliare na virtuálnu realitu Zvukové štúdio Strihové štúdio Kabinet eventov Kabinet PR Red Bull Gaming Hub Trnava Vernisáže a výstavy. Výstavy ateliéru komunikácie v médiu fotografie a Ateliéru experimentálnej fotografie Galéria Referencie Iné projekty Commons ponúka multimediálne súbory na tému Univerzita sv. Cyrila a Metoda v Trnave Externé odkazy Oficiálna stránka univerzity